חוק למניעת הסתננות (עבירות ושיפוט) (הוראת שעה) (תיקון מס' 4), התשע"ט-2018
הצעת חוק ממשלתית, הכנסת ה-20
פורסם: ספר החוקים, חוברת 2762, עמ' 74, 2018-12-12T00:00:00+02:00
חוק למניעת הסתננות (עבירות ושיפוט) (הוראת שעה), התשע"ג-2013 קובע מספר סעיפים והוראות שעניינם איסור הוצאת רכוש מגבולות ישראל על ידי מסתננים ואיסור הוצאת רכוש מגבולות ישראל על ידי אדם אחר עבור מסתנן. הוראות אלה נחקקו במסגרת הוראת שעה לתקופה מוגבלת ולכן נדרש לחדש את תוקפן מעת לעת. הצעת החוק למניעת הסתננות (עבירות ושיפוט) (הוראת שעה) (תיקון מס' 4), התשע"ט-2018 שהתקבלה בכנסת בב' בטבת התשע"ט (10 לדצמבר 2018) מאריכה את תוקפן של הוראות אלה בעוד כשנתיים.